Simon Dach

Simon Dach (29. heinäkuuta 1605 Memel – 15. huhtikuuta 1659 Königsberg) oli saksalainen barokkiajan runoilija. 

Dach syntyi preussilaisessa Memelin kaupungissa (nyk. Klaipėda Liettuassa). Hän sai klassisen koulutuksen Königsbergin katedraalikoulussa sekä myöhemmin Wittenbergin latinakoulussa ja Magdeburgin kymnaasissa. Magdeburgista Dachin joutui lähtemään ruttoa pakoon Danzigin kautta takaisin Königsbergiin. Hän aloitti opinnot Königsbergin Albertus-yliopistossa vuonna 1626 ja opiskeli teologiaa ja filosofiaa. Opintojen päätyttyä hän aloitti vuonna 1633 opettajana katedraalikoulussa. Myöhemmin hänestä tuli katedraalikoulun vararehtori.

Kirjallisuuden maailmaan Dachin tutustutti hänen ystävänsä Adrian Brauer. Brandenburgin vaaliruhtinas Yrjö Vilhelm nimitti Dachin runotaiteen professoriksi Königsbergin yliopistoon vuonna 1630. Dach promovoitiin tohtoriksi Königsbergissä vuonna 1640, ja vuonna 1656 hän aloitti kaupungin yliopiston rehtorina. Kolmikymmenvuotisen sodan aikana Dachista tuli Kürbishütte-ryhmän huomattavimpia henkilöitä. Ryhmä julkaisi useita runokirjoja ja lauluja, joista suurin osa oli Dachin tuotoksia.

Saksalaiset runoilijat
Saksalaiset virsirunoilijat
Vuonna 1605 syntyneet
Vuonna 1659 kuolleet